Charles Edwards (AS Bedwellte)

Roedd y Gwir Anrhydeddus Syr Charles Edwards (19 Chwefror 1867 – 15 Gorffennaf 1954) yn undebwr llafur ac yn wleidydd o Gymru a wasanaethodd fel Aelod Seneddol Llafur Bedwellte rhwng 1918 a 1950. (2007, December 01). Edwards, Rt Hon. Sir Charles, (19 Feb. 1867–15 June 1954), JP; MP (Lab.) Bedwelty Division of Monmouthshire, December 1918–50; Miners’ Agent. WHO'S WHO & WHO WAS WHO   adalwyd 7 Mawrth 2019

 Bywyd personol 
Ganwyd Edwards ym mhentrefan Gravel ger Llangynllo Sir Faesyfed, yn fab i John Edwards, gwas ffarm a Catherine (née Jones) ei wraig. Cafodd ei addysgu yn Ysgol Genedlaethol, Llangynllo.

Ym 1885 priododd  Margaret Ann merch  William a Jane Davies, Abercarn. Bu iddynt fab a merch.

 Undebwr Llafur 
Ymadawodd Edwards a'r ysgol yn 12 mlwydd oed ac aeth i weithio fel gwas ffarm cyn symud i Sirhywi i weithio yn y pyllau glo ym 14 mlwydd oed. Aeth o Sirhywi i weithio mewn pwll yn Abercarn cyn setlo yn Rhisga ym 1890.

Bu'n trysorydd cyfrinfa'r glowyr yn Rhisga cyn cael ei ethol yn bwyswr (un oedd yn gwirio pwysau'r glo a gloddiwyd ar ran y gweithwyr er mwyn sicrhau eu bod yn cael cyflog teg am eu gwaith) ym Mhwll Nine Mile Point. Ym 1911 fe'i holynodd Vernon Hartshorn fel aelod o bwyllgor gweithredol Ffederasiwn Glowyr De Cymru. Ym 1914 fe'i penodwyd yn Asiant Cynorthwyol Ffederasiwn Glowyr De Cymru ar gyfer ardal Tredegar, gan weithio fel dirprwy i Alfred Onions prif asiant yr ardal.New Sub Agent - Mr Charles Edwards Western Mail - 04 Mehefin 1914

 Gyrfa wleidyddol 
Gwasanaethodd Edwards fel cynghorydd ar Gyngor Ardal Ddinesig Rhisga o 1903, gan gynnwys cyfnod yn cadeirio'r cyngor . Ym 1915 fe'i hetholwyd  yn aelod o Gyngor Sir Fynwy.Monmouthshire Council Vacancy Western Mail - 16 Chwefror 1915 Cafodd ei ethol fel aelod cyntaf etholaeth newydd Bedwellte yn etholiad cyffredinol 1918, gan dal y sedd i'r Blaid Lafur hyd ei ymddiswyddiad o'r Senedd ar adeg etholiad cyffredinol 1950. Yn y senedd bu'n gwasanaethu fel chwip i'w blaid o 1929 hyd 1942 gan gynnwys bod yn brif chwip o 1931 i 1942.

 Anrhydeddau 
Fe'i hurddwyd yn Gadlywydd Urdd yr Ymerodraeth Brydeinig ym 1931 ac yn Farchog Baglor ym 1935 The Gazette Rhif:15180 Tud.:482. Daeth yn aelod o'r Cyfrin Gyngor ym 1940.

 Marwolaeth 
Bu farw yn ei gartref yn Rhisga yn 87 mlwydd oed a chladdwyd ei weddillion ym mynwent Tan y graig.

 Cyfeiriadau 

'

Categori:Aelodau Seneddol y Deyrnas Unedig
Categori:Genedigaethau 1867
Categori:Gwleidyddion yr 20fed ganrif o Gymru
Categori:Marwolaethau 1954
Categori:Gwleidyddion y Blaid Lafur (DU)

Categori:Prosiect Wicipobl